
Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС


ОТНОСНО: Прекратяване на съсобственост чрез продажба на общинска идеална част от недвижим имот – УПИ ХVII-585, кв. 53 по плана на кв. Долно Езерово, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-10793/09.04.2020г. от Х. И., относно прекратяване на съсобственост в недвижим имот, представляващ УПИ ХVII-585, кв.53, находящ се в кв. Долно Езерово, гр. Бургас, чрез изкупуване дела на Община Бургас.
Съгласно Нотариален акт №60, том II, рег. №2596, дело №231/17.03.2020г., вписан с вх. рег. №2957, акт №37, том 9, дело №1744 от 17.03.2020г. в Служба по вписванията – Бургас, заявителят Х. Ж. И. е собственик на 384/446 кв. м идеални части от УПИ ХVII, кв. 53 по действащия план кв. Долно Езерово, гр. Бургас, целият с площ 446 кв.м по действащия ПУП-ПРЗ на кв. Долно Езерово, гр. Бургас, одобрен със Заповед №1194/20.09.1990г на Община Бургас.
Цитираният имот е отразен като ПИ с идентификатор 07079.826.21, целият с площ 384 кв. м в Кадастралната карта (КК) на гр. Бургас.
Видно от удостоверение с изх. № 94-01-10793/1/19.05.2020г. от Директор дирекция „Устройство на територията“ при Община Бургас и приложена към удостоверението комбинирана скица, изготвена от експерт към дирекция УТ при община Бургас, 60/446 кв. м идеални части от площта на УПИ ХVII, кв. 53, целият с площ 446 кв.м, е общинско място, придаваемо по регулация от изток по действащия план на кв. Долно Езерово, гр. Бургас.
С Акт № 9395/26.05.2020г. за частна общинска собственост са актувани 60/446  кв. м идеални части от УПИ ХVII, кв. 53, по плана на кв. Долно Езерово, гр. Бургас, целият с площ 446 кв.м, отреден „за жилищно строителство“, при граници: север – УПИ ХVI и УПИ ХV, изток – улица, юг – УПИ ХХV, запад – УПИ ХV, отразен като ПИ с идентификатор 07079.826.21, с площ 384 кв.м в одобрената КК на гр. Бургас.
Общинската идеална част от УПИ ХVII, кв. 53 по плана на кв. Долно Езерово, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на лицензиран оценител,  на 60/446 кв.м идеални части от УПИ ХVII, кв. 53, по плана на кв. Долно Езерово, гр. Бургас, определена в размер на 1670 лева (хиляда шестстотин и седемдесет лева), без ДДС.
Данъчната оценка на идеалната част от имота, предмет на продажба, е 1404 лева(хиляда четиристотин и четири лева).
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, и като взех предвид Решение на комисията, назначена с моя заповед № 814/01.14.2020г., прието с Протокол от     01.10.2020 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е :

1. Допълва Програмата за управление и разпореждане с общинската собственост на Община Бургас за 2020г., приета с Решение на Общински съвет – Бургас по т. 4 от дневния ред на проведеното на 28.01.2020г. заседание на ОС – Бургас (Протокол № 6) в частта на т.3, раздел ІІ „Продажби по реда на ЗОС, без търг“, с УПИ ХVII-585, кв. 53, по плана на кв. Долно Езерово, гр. Бургас.
[bookmark: _GoBack]2. Да се прекрати съсобствеността между Община Бургас, Х. Ж. И., чрез продажба на общинските идеални части, актувани с Акт №9395/26.05.2020г. за частна общинска собственост, представляващи 60/446 кв.м идеални части от УПИ ХVII, кв. 53, по плана на кв. Долно Езерово, гр. Бургас, целият с площ 446 кв.м, отреден „за жилищно строителство“ по ПУП-ПРЗ, при граници: север – УПИ ХVI и УПИ ХV, изток – улица, юг – УПИ ХХV, запад – УПИ ХV, отразен като ПИ с идентификатор 07079.826.21, с площ 384 кв.м в одобрената КК на гр. Бургас, при съседи: 07079.826.456, 07079.826.20, 07079.826.1, 07079.826.2 по одобрената КК на гр. Бургас, за сумата 1670 лева (хиляда шестстотин и седемдесет лева), без ДДС.
Приложение: Протокол от 01.10.2020г.; Експертна оценка; Искане с вх.№ 94-01-10793/09.04.2020г.; Акт за ЧОС 9395/26.05.2020г.; Нотариален акт №60, том II, рег. № 2596, дело №231/17.03.2020г., вписан с вх. рег. №2957, акт №37, том 9, дело №1744 от 17.03.2020г. в Служба по вписванията – Бургас, Комбинирана скица от ПУП-ПРЗ № ДЕ-11/27.04.2020г.; Скица №15-531692-22.06.2020г. от СГКК; Данъчна оценка за имота.

